Kamu bisa jelasin ke aku soal Bronkitis dalam bahasa jawa?

Bronkitis ya iku salah sawijiné lelara amarga ana peradangan ing bronkus (saluran hawa menyang paru-paru). Lelara iki padatan duwé sipat ringan lan ing pungkasané bisa mari kanthi sampurna. Bronkitis kadadèn amarga ana infèksi, kaya ta radang tenggorokan, campak, lan watuk rejan. Lelara iki disebabaké virus lan baktèri.

Peradangan selaput lendir ing saluran bronkial paru-paru nuwuhaké iritasi ing lapisan tipis wujud mèmbran ing saluran bronkial mau. Banjur aboh lan dadi gedhé, saéngga nyiutaké lan bisa nutupi saluran hawa saka trakéa tumuju paru-paru. Ciuté saluran napas iki nuwuhaké dahak lan lendir sing ngrangsang watuk minangka réspon refleks sing makarya kanggo ngresiki cuwèran utawa lendir saka paru-paru.

Ing padatan, bronkitis asring kadadèn amarga pilek utawa infèksi napas liyané. Sawetara bronkitis kronis kahanané luwih parah, ya iku iritasi utawa peradhangan ing bronkus. Kasenengan ngrokok dadi salah siji jalaran utaman kena lelara bronkitis.